By die Amerikaanse Ope op Flashing Meadow in New York is die vierde ronde afgehandel.
In die mansenkelspel was daar oorwinnings vir (3) Juan Martin del Potro, (6) Novak Djokovic, (7) Marin Čilić asook (21) Kei Nishikori.
In die vroue-enkelspel het (3) Sloan Stephens en (14) Madison Keys ook na die kwarteind deurgedring.
In die Curriebeker-reeks is daar drie spanne op tien punte nadat hulle elk twee wedstryde gespeel het.
In die Pro14-reeks is daar twee konferensies.
In Konferensie A is Munster, Zebre en die Glasgow Warriors almal op 5 punte.
Die voorlopers in Konferensie B is Leinster wat ook 5 punte het.
Die Springbokke speel komende Saterdag in die Rugbykampioenskap teen Australië. Alle aanduidings is dat die Australiese ster van ŉ heelagter, Israel Folau, wel herstel het van sy enkelbesering en teen Suid-Afrika sal kan uitdraf.
Ná die Italiaanse Formule Een Grand Prix is Lewis Hamilton (Mercedes) nou 30 punte voor Sebastian Vettel (Ferrari).
Caster Semenya het ŉ nuwe Suid-Afrikaanse rekord in die 1000 m opgestel. Semenya het in Berlyn ŉ tyd van 2:30,70 aangeteken wat die vyfde vinnigste in die geskiedenis is. Verskeie Suid-Afrikaners sal vanaand in Zagreb aan die finale IAAF Wêreld-uitdaagbyeenkoms deelneem.
Die vyfde en laaste toets tussen Engeland en Indië begin Vrydag op die Oval in Londen. Engeland het reeds die reeks met 3-1 gewen. Intussen het die voormalige kaptein en die openingskolwer van Engeland, Alistair Cook, bevestig dat hy ná die huidige reeks teen Indië uit internasionale krieket gaan tree.
In Amerika is die Dell Technologies Kampioenskap Bryson DeChambeau het net soos verlede week weer as wenner uit die stryd getree.
31 Louis Oosthuizen -6
43 Branden Grace -4
In die Varsity-reeks is die Kovsies en die Pukke die enigste twee onoorwonne spanne ná gisteraand se wedstryde. Die eindstryd van die kompetisie word op 8 Oktober gespeel.
In die Engelse Premierliga is drie spanne op 12 punte ná 4 wedstryde.
In Suid-Afrika word die eindstryd van die MTN8-kompetsie op 28 September tussen die spanne van SuperSport United en Cape Town City gespeel.
Nou wat van Motogp is daar geen komentaar nie.